erhwenkuo/poetry-chinese-zhtw huggingface dataset:
潤州南郭留別
作者：皇甫冉（唐）

縈回楓葉岸，留滯木蘭橈。吳岫新經雨，江天正落潮。故人勞見愛，行客自無聊。君問前程事，孤雲入剡遙。
祭張公洞二首
作者：皇甫冉（唐）

堯心知稼穡，精意繞山川。風雨神祇應，笙鏞詔命傳。沐蘭祇掃地，酌桂佇靈仙。拂霧陳金策，焚香拜玉筵。雲開小有洞，日出大羅天。三鳥隨王母，雙童翊子先。何時種桃核，幾度看桑田。倏忽煙霞散，空巖騎吏旋。
臨平道贈同舟人
作者：皇甫冉（唐）

遠山誰辨江南北，長路空隨樹淺深。流蕩飄颻此何極，唯應行客共知心。
巫山峽
作者：皇甫冉（唐）

巫峽見巴東，迢迢出半空。雲藏神女館，雨到楚王宮。朝暮泉聲落，寒暄樹色同。清猿不可聽，偏在九秋中。
長安路
作者：皇甫冉（唐）

長安九城路，戚裡五侯家。結束趨平樂，聯翩抵狹斜。高樓臨遠水，複道出繁花。唯見相如宅，蓬門度歲華。
送朱逸人
作者：皇甫冉（唐）

時人多不見，出入五湖間。寄酒全吾道，移家愛遠山。更看秋草暮，欲共白雲還。雖在風塵裡，陶潛身自閑。
西陵寄靈一上人
作者：皇甫冉（唐）

西陵遇風處，自古是通津。終日空江上，雲山若待人。汀洲寒事早，魚鳥興情新。回望山陰路，心中有所親。
赴無錫寄別靈一淨虛二上人雲門所居
作者：皇甫冉（唐）

高僧本姓竺，開士舊名林。一入春山裡，千峰不可尋。新年芳草遍，終日白雲深。欲徇微官去，懸知訝此心。
舟中送李八
作者：皇甫冉（唐）

詞客金門未有媒，遊吳適越任舟回。遠水迢迢分手去，天邊山色待人來。
與張補闕王鍊師自徐方清路同舟南下於臺頭寺留別趙員外裴補闕同賦雜題一首
作者：皇甫冉（唐）

朝朝春事晚，泛泛行舟遠。淮海思無窮，悠揚煙景中。幸將仙子去，複與故人同。高枕隨流水，輕帆任遠風。鐘聲野寺迥，草色故城空。送別高臺上，裴回共惆悵。懸知白日斜，定是猶相望。
酬張二仲彝
作者：皇甫冉（唐）

吳洲見芳草，楚客動歸心。屈宋鄉山古，荊衡煙雨深。艱難十載別，羈旅四愁侵。澧月通沅水，湘雲入桂林。已看生白髮，當為乏黃金。江海時相見，唯聞梁甫吟。
三月三日義興李明府後亭泛舟
作者：皇甫冉（唐）

江南煙景複如何，聞道新亭更可過。處處藝蘭春浦綠，更使輕橈徐轉去，微風落日水增波。
少室山韋煉師昇仙歌
作者：皇甫冉（唐）

紅霞紫氣晝氳氳，絳節青幢迎少君。忽從林下昇天去，空使時人禮白雲。
獨孤中丞筵陪餞韋君赴升州
作者：皇甫冉（唐）

中司龍節貴，上客虎符新。地控吳襟帶，才高漢縉紳。泛舟應度臘，入境便行春。處處歌來暮，長江建業人。
送王緒剡中
作者：皇甫冉（唐）

不見關山去，何時到剡中。已聞成竹木，更道長兒童。籬落雲常聚，村墟水自通。朝朝憶玄度，非是對清風。
酬李郎中侍禦秋夜登福州城樓見寄
作者：皇甫冉（唐）

辛勤萬裡道，蕭索九秋殘。月照閩中夜，天凝海上寒。王程無地遠，主意在人安。遙寄登樓作，空知行路難。
同李司直諸公暑夜南餘館
作者：皇甫冉（唐）

何處多明月，津亭暑夜深。煙霞不可望，雲樹更沉沉。好是吳中隱，仍為洛下吟。微官朝複夕，牽強亦何心。
贈普門上人
作者：皇甫冉（唐）

支公身欲老，長在沃州多。慧力堪傳教，禪功久伏魔。山雲隨坐夏，江草伴頭陀。借問迴心後，賢愚去幾何。
與諸公同登無錫北樓
作者：皇甫冉（唐）

秋興因危堞，歸心過遠山。風霜徵雁早，江海旅人閑。驛樹寒仍密，漁舟晚自還。仲宣何所賦，只歎在荊蠻。
同李蘇州傷美人
作者：皇甫冉（唐）

玉佩石榴裙，當年嫁使君。專房猶見寵，傾國眾皆聞。歌舞常無對，幽明忽此分。陽臺千萬裡，何處作朝雲。
送李錄事赴饒州
作者：皇甫冉（唐）

北人南去雪紛紛，雁叫汀沙不可聞。積水長天隨遠客，借問督郵才弱冠，府中年少不如君。
同諸公有懷絕句
作者：皇甫冉（唐）

舊國迷江樹，他鄉近海門。移家南渡久，童稚解方言。
題魏仲光淮山所居
作者：皇甫冉（唐）

人群不相見，乃在白雲間。問我將何適，羨君今獨閑。朝朝汲淮水，暮暮上龜山。幸已安貧定，當從鬢髮斑。
送鄭判官赴徐州
作者：皇甫冉（唐）

從軍非隴頭，師在古徐州。氣勁三河卒，功多萬裡侯。元戎閫外令，才子幄中籌。莫聽關山曲，還生出塞愁。
送顧萇往新安
作者：皇甫冉（唐）

由來山水客，複道向新安。半是乘潮便，全非行路難。晨裝林月在，野飯浦沙寒。嚴子千年後，何人釣舊灘。
秋夜有懷高三十五兼呈空和尚
作者：皇甫冉（唐）

晚節聞君趨道深，結茅栽樹近東林。大師幾度曾摩頂，不見支公與玄度，相思擁膝坐長吟。
途中送權三兄弟
作者：皇甫冉（唐）

淮海風濤起，江關憂思長。同悲鵲繞樹，獨作雁隨陽。山晚雲初雪，汀寒月照霜。由來濯纓處，漁父愛滄浪。
送裴闡
作者：皇甫冉（唐）

道向毗陵豈是歸，客中誰與換春衣。今夜孤舟行近遠，子荊零雨正霏霏。
雜言湖山歌送許鳴謙
作者：皇甫冉（唐）

湖中之山兮波上青，桂颯颯兮雨冥冥。君歸兮春早，東嶺西峰兮同白雲，雞鳴犬吠兮時相聞。幽芳媚景兮當嘉月，踐石捫蘿兮恣超忽。空山寂寂兮潁陽人，旦夕孤雲隨一身。
雜言迎神詞二首：迎神
作者：皇甫冉（唐）

啟庭戶，列芳鮮；目眇眇，心綿綿，因風託雨降瓊筵。紛下拜，屢加籩，人心望歲祈豐年。
雜言迎神詞二首：送神
作者：皇甫冉（唐）

露沾衣，月隱壁；氣淒淒，人寂寂，風回雨度虛瑤席。來無聲，去無跡，神心降和福遠客。
屏風上各賦一物得攜琴客
作者：皇甫冉（唐）

不是向空林，應當就磐石。白雲知隱處，芳草迷行跡。如何祗役心，見爾攜琴客。
江草歌送盧判官
作者：皇甫冉（唐）

江皋兮春早，江上兮芳草。雜蘼蕪兮杜蘅，目眇眇兮增愁，步遲遲兮堪搴。澧之浦兮湘之濱，新月能分裛露時，夕陽照見連天處。問君行邁將何之，
題畫帳二首：山水
作者：皇甫冉（唐）

桂水饒楓杉，荊南足煙雨。猶疑黛色中，複是雒陽岨。
題畫帳二首：遠帆
作者：皇甫冉（唐）

朝見巴江客，暮見巴江客。雲帆儻暫停，中路陽臺夕。
落第後東遊留別
作者：皇甫冉（唐）

功成方自得，何事學幹求。果以浮名誤，深貽達士羞。九江連漲海，萬裡任虛舟。歲晚同懷客，相思波上鷗。
雜言月洲歌送趙冽還襄陽
作者：皇甫冉（唐）

漢之廣矣中有洲，洲如月兮水環流。流聒聒兮湍與瀨，萬山飛雨一川來，巴客歸船傍洲去。歸人不可遲，家住洲頭定近遠，朝泛輕橈暮當返。不能隨爾臥芳洲，
寄劉八山中
作者：皇甫冉（唐）

東皋若近遠，苦雨隔還期。閏歲風霜晚，山田收穫遲。茅簷燕去後，樵路菊黃時。平子遊都久，知君坐見嗤。
答張諲、劉方平兼呈賀蘭廣
作者：皇甫冉（唐）

野性難馴狎，荒郊自閉門。心閑同海鳥，日夕戀山村。屢枉瓊瑤贈，如今道術存。遠峰時振策，春雨耐香源。複有故人在，甯聞盧鵲喧。青青草色綠，終是待王孫。
灃水送鄭豐鄠縣讀書
作者：皇甫冉（唐）

麥秋中夏涼風起，送君西郊及灃水。孤煙遠樹動離心，上古全經皆在口，秦人如見濟南生。
九日寄鄭豐
作者：皇甫冉（唐）

重陽秋已晚，千里信仍稀。何處登高望，知君正憶歸。還當採時菊，定未授寒衣。欲識離居恨，郊園正掩扉。
酬包評事壁畫山水見寄
作者：皇甫冉（唐）

一官知所傲，本意在雲泉。濡翰生新興，群峰忽眼前。黛中分遠近，筆下起風煙。巖翠深樵路，湖光出釣船。寒侵赤城頂，日照武陵川。若覽名山志，仍聞招隱篇。遂令江海客，惆悵憶閒田。
渡汝水向太和山
作者：皇甫冉（唐）

落日事搴陟，西南投一峰。誠知秋水淺，但怯無人蹤。
秋怨
作者：皇甫冉（唐）

長信多秋氣，昭陽借月華。那堪閉永巷，聞道選良家。
贈鄭山人
作者：皇甫冉（唐）

白首滄洲客，陶然得此生。龐公採藥去，萊氏與妻行。乍見還州裡，全非隱姓名。枉帆臨海嶠，貰酒秣陵城。伐木吳山曉，持竿越水清。家人恣貧賤，物外任衰榮。忽爾辭林壑，高歌至上京。避喧心已慣，念遠夢頻成。石路寒花發，江田臘雪明。玄纁倘有命，何以遂躬耕。
劉方平西齋對雪
作者：皇甫冉（唐）

對酒閑齋晚，開軒臘雪時。花飄疑節候，色淨潤簾帷。委樹寒枝弱，縈空去雁遲。自然堪訪戴，無複四愁詩。
福先寺尋湛然寺主不見
作者：皇甫冉（唐）

寂然空佇立，往往報疏鐘。高館誰留客，東南二室峰。川原通霽色，田野變春容。惆悵層城暮，猶言歸路逢。
河南鄭少尹城南亭送鄭判官還河東
作者：皇甫冉（唐）

使臣懷餞席，亞尹有前溪。客是仙舟裡，途從御苑西。泉聲喧暗竹，草色引長堤。故絳青山在，新田綠樹齊。天秋聞別鵠，關曉待鳴雞。應歎沈冥者，年年津路迷。
登玄元廟
作者：皇甫冉（唐）

古廟川原迥，重門禁籞連。海童紛翠蓋，羽客事瓊筵。禦路分疏柳，離宮出苑田。興新無向背，望久辨山川。物外將遺老，區中誓絕緣。函關若遠近，紫氣獨依然。
冬夜集賦得寒漏
作者：皇甫冉（唐）

清冬洛陽客，寒漏建章臺。出禁因風徹，縈窗共月來。偏將殘瀨雜，乍與遠鴻哀。遙夜重城警，流年滴水催。閑齋堪坐聽，況有故人杯。
玄元觀送李源李風還奉先華陰
作者：皇甫冉（唐）

此去那知道路遙，寒原紫府上迢迢。莫辭別酒和瓊液，華山秦塞長相憶，無使音塵頓寂寥。
劉方平壁畫山
作者：皇甫冉（唐）

墨妙無前，性生筆先。回溪已失，遠嶂猶連。側徑樵客，長林野煙。青峰之外，何處雲天。
登山歌
作者：皇甫冉（唐）

青山前，青山後，登高望兩處，兩處今何有。煙景滿川原，離人堪白首。
和鄭少尹祭中嶽寺北訪蕭居士越上方
作者：皇甫冉（唐）

肅寺祠靈境，尋真到隱居。夤緣幽谷遠，蕭散白雲餘。晚節持僧律，他年著道書。海邊曾狎鳥，濠上正觀魚。寂靜求無相，淳和睹太初。一峰綿歲月，萬性任盈虛。籬隔溪鐘度，窗臨澗木疏。謝公懷舊壑，回駕複何如。
秋夜寄所思
作者：皇甫冉（唐）

寂寞坐遙夜，清風何處來。天高散騎省，月冷建章臺。鄰笛哀聲急，城砧朔氣催。芙蓉已委絕，誰複可為媒。
賦得郢路悲猿
作者：皇甫冉（唐）

悲猿何處發，郢路第三聲。遠客知秋暮，空山益夜清。啾啾深眾木，噭噭入孤城。坐覺盈心耳，翛然適楚情。
雜言無錫惠山寺流泉歌
作者：皇甫冉（唐）

寺有泉兮泉在山，鏘金鳴玉兮長潺潺。作潭鏡兮澄寺內，處處縈回石磴喧，朝朝盥漱山僧老。僧自老，松自新。流活活，無冬春。任疏鑿兮與汲引，若有意兮山中人。偏依佛界通仙境，明滅玲瓏媚林嶺。宛如太室臨九潭，且複遲回猶未去，此心只為靈泉留。
清明日青龍寺上方賦得多字
作者：皇甫冉（唐）

上方偏可適，季月況堪過。遠近水聲至，東西山色多。夕陽留徑草，新葉變庭柯。已度清明節，春秋如客何。
與張諲宿劉八城東莊
作者：皇甫冉（唐）

人閑當歲暮，田野尚逢迎。萊子多嘉慶，陶公得此生。寒蕪連古渡，雲樹近嚴城。雞黍無辭薄，貧交但貴情。
寄劉方平
作者：皇甫冉（唐）

坐憶山中人，窮棲事南畝。煙霞相親外，墟落今何有。潘郎作賦年，陶令辭官後。達生遺自適，良願固無負。田取潁水流，樹入陽城口。歲暮憂思盈，離居不堪久。
曾東遊以詩寄之
作者：皇甫冉（唐）

出郭離言多，回車始知遠。寂然層城暮，更念前山轉。總轡越成皋，浮舟背梁苑。朝朝勞延首，往往若在眼。落日孤雲還，邊愁迷楚關。如何漵花發，複對遊子顏。古寺杉栝裡，連檣洲渚間。煙生海西岸，雲見吳南山。驚風掃蘆荻，翻浪連天白。正是揚帆時，偏逢江上客。由來許佳句，況乃愜所適。嵯峨天姥峰，翠色春更碧。氣淒湖上雨，月淨剡中夕。釣艇或相逢，江蘺又堪摘。迢迢始寧墅，蕪沒謝公宅。朱槿列摧墉，蒼苔遍幽石。顧予任疏懶，期爾振羽翮。滄洲未可行，須售金門策。
適荊州途次南陽贈何明府
作者：皇甫冉（唐）

千里獨遊日，有懷誰與同。言過細陽令，一遇朗陵公。清節邁多士，斯文傳古風。閭閻知俗變，原野識年豐。吾道方在此，前程殊未窮。江天經峴北，客思滿巴東。夢渚夕愁遠，山丘晴望通。應嗟出處異，流蕩楚雲中。
秋夜戲題劉方平壁
作者：皇甫冉（唐）

鴻悲月白時將謝，正可招尋惜遙夜。翠帳蘭房曲且深，寧知戶外清霜下。
問正上人疾
作者：皇甫冉（唐）

醫王猶有疾，妙理競難窮。餌藥應隨病，觀身轉悟空。地閑花欲雨，窗冷竹生風。幾日東林去，門人待遠公。
山中五詠：門柳
作者：皇甫冉（唐）

接影武昌城，分行漢南道。何事閑門外，空對青山老。
山中五詠：遠山
作者：皇甫冉（唐）

少室盡西峰，鳴皋隱南面。柴門縱複關，終日窗中見。
山中五詠：南澗
作者：皇甫冉（唐）

上路各乘軒，高明盡鳴玉。甯知澗下人，自愛輕波淥。
山中五詠：春早
作者：皇甫冉（唐）

草遍潁陽山，花開武陵水。春色既已同，人心亦相似。
山中五詠：山館
作者：皇甫冉（唐）

山館長寂寂，閑雲朝夕來。空庭複何有，落日照青苔。
送竇十九叔向赴京
作者：皇甫冉（唐）

冰結楊柳津，從吳去入秦。徒雲還上國，誰為作中人。驛樹同霜霰，漁舟伴苦辛。相如求一謁，詞賦遠隨身。
登石城戍望海寄諸暨嚴少府
作者：皇甫冉（唐）

平明登古戍，徙倚待寒潮。江海方回合，雲林自寂寥。詎能知遠近，徒見蕩煙霄。即此滄洲路，嗟君久折腰。
和樊潤州秋日登城樓
作者：皇甫冉（唐）

露冕臨平楚，寒城帶早霜。時同借河內，人是臥淮陽。積水澄天塹，連山入帝鄉。因高欲見下，非是愛秋光。
寄江東李判官
作者：皇甫冉（唐）

遠懷不可道，曆稔倦離憂。洛下聞新雁，江南想暮秋。澄清佐八使，綱紀案諸侯。地識吳平久，才當晉用求。時賢幾殂謝，摛藻繼風流。更有西陵作，還成北固遊。歸途限尺牘，王事在扁舟。山色臨湖盡，猿聲入夢愁。
送蔣評事往福州
作者：皇甫冉（唐）

江上春常早，閩中客去稀。登山怨迢遞，臨水惜芳菲。煙樹何時盡，風帆幾日歸。還看複命處，盛府有光輝。
送從弟豫貶遠州
作者：皇甫冉（唐）

何事成遷客，思歸不見鄉。遊吳經萬裡，吊屈過三湘。水與荊巫接，山通鄢郢長。名嗟黃綬系，才是白眉良。獨結南枝恨，應思北雁行。憂來沽楚酒，玄鬢莫凝霜。
送錢唐路少府赴制舉
作者：皇甫冉（唐）

公車待詔赴長安，客裡新正阻舊歡。遲日未能銷野雪，共許郤詵工射策，恩榮請向一枝看。
賦得荊溪夜湍送蔣逸人歸義興山
作者：皇甫冉（唐）

驚湍流不極，夜度識雲岑。長帶溪沙淺，時因山雨深。方同七裡路，更遂五湖心。揭厲朝將夕，潺湲古至今。花源君若許，雖遠亦相尋。
送孔黨赴舉
作者：皇甫冉（唐）

入貢列諸生，詩書業早成。家承孔聖後，身有魯儒名。楚水通滎浦，春山擁漢京。愛君方弱冠，為賦少年行。
齊郎中筵賦得的的帆向浦留別
作者：皇甫冉（唐）

一帆何處去，正在望中微。浦迥搖空色，汀回見落暉。每爭高鳥度，能送遠人歸。偏似南浮客，悠揚無所依。
送陸鴻漸棲霞寺採茶
作者：皇甫冉（唐）

採茶非採菉，遠遠上層崖。布葉春風暖，盈筐白日斜。舊知山寺路，時宿野人家。借問王孫草，何時泛碗花。
泊丹陽與諸人同舟至馬林溪遇雨
作者：皇甫冉（唐）

雲林不可望，溪水更悠悠。共載人皆客，離家春是秋。遠山方對枕，細雨莫回舟。來往南徐路，多為芳草留。
太常魏博士遠出賊庭江外相逢因敘其事
作者：皇甫冉（唐）

烽火驚戎塞，豺狼犯帝畿。川原無稼穡，日月翳光輝。裡社枌榆毀，宮城騎吏非。群生被慘毒，雜虜耀輕肥。多士從芳餌，唯君識禍機。心同合浦葉，命寄首陽薇。恥作纖鱗喣，方隨高鳥飛。山經商嶺出，水泛漢池歸。離別霜凝鬢，逢迎淚迸衣。京華長路絕，江海故人稀。秉節身常苦，求仁志不違。只應窮野外，耕種且相依。
送包佶賦得天津橋
作者：皇甫冉（唐）

洛陽歲暮作徵客，□□□□□□□。相望依然一水間，豈無朝夕軒車度，其奈相逢非所親。鞏樹甘陵愁遠道，
上禮部楊侍郎
作者：皇甫冉（唐）

郢匠掄材日，轅輪必盡呈。敢言當一干，徒欲隸諸生。末學慚鄒魯，深仁錄弟兄。餘波知可挹，弱植更求榮。績愧他年敗，功期此日成。方因舊桃李，猶冀載飛鳴。道淺猶懷分，時移但自驚。關門驚暮節，林壑廢春耕。十裡嵩峰近，千秋潁水清。煙花迷戍穀，墟落接陽城。渺默思鄉夢，遲回知己情。勞歌終此曲，還是苦辛行。
宿嚴維宅送包七
作者：皇甫冉（唐）

江湖同避地，分手自依依。盡室今為客，經秋空念歸。歲儲無別墅，寒服羨鄰機。草色村橋晚，蟬聲江樹稀。夜涼宜共醉，時難惜相違。何事隨陽侶，汀洲忽背飛。
同張侍禦詠興甯寺經藏院海石榴花
作者：皇甫冉（唐）

嫩葉生初茂，殘花少更鮮。結根龍藏側，故欲並青蓮。
崔十四宅各賦一物得簷柳
作者：皇甫冉（唐）

官渡老風煙，潯陽媚雲日。漢將營前見，胡笳曲中出。複在此簷端，垂陰仲長室。
送段明府
作者：皇甫冉（唐）

遙夜此何其，霜空殘杳靄。方嗟異鄉別，暫是同公會。海林秋更疏，野水寒猶大。離人轉吳岫，旅雁從燕塞。日夕望前期，勞心白雲外。
送王司直
作者：皇甫冉（唐）

西塞雲山遠，東風道路長。人心勝潮水，相送過潯陽。
婕妤春怨
作者：皇甫冉（唐）

花枝出建章，鳳管發昭陽。借問承恩者，雙蛾幾許長。
送魏十六還蘇州
作者：皇甫冉（唐）

秋夜深深北送君，陰蟲切切不堪聞。歸舟明日毗陵道，回首姑蘇是白雲。
婕妤怨
作者：皇甫冉（唐）

由來詠團扇，今已值秋風。事逐時皆往，恩無日再中。早鴻聞上苑，寒露下深宮。顏色年年謝，相如賦豈工。
送客
作者：皇甫冉（唐）

旗鼓軍威重，關山客路賒。待封甘度隴，回首不思家。城下春山路，營中瀚海沙。河源雖萬裡，音信寄來查。
秋日東郊作
作者：皇甫冉（唐）

閑看秋水心無事，臥對寒鬆手自栽。廬嶽高僧留偈別，淺薄將何稱獻納，臨岐終日自遲回。
秋夜宿嚴維宅
作者：皇甫冉（唐）

昔聞玄度宅，門向會稽峰。君住東湖下，清風繼舊蹤。秋深臨水月，夜半隔山鐘。世故多離別，良宵詎可逢。
見諸姬學玉臺體
作者：皇甫冉（唐）

豔唱召燕姬，清弦待盧女。由來道姓秦，誰不知家楚。傳杯見目成，結帶明心許。寧辭玉輦迎，自堪金屋貯。朝朝作行雲，襄王迷處所。
酬張二倉曹揚子所居見寄兼呈韓郎中
作者：皇甫冉（唐）

孤雲獨鶴自悠悠，別後經年尚泊舟。漁父置詞相借問，莫怪杜門頻乞假，不堪扶病拜龍樓。
送安律師
作者：皇甫冉（唐）

出家童子歲，愛此雪山人。長路經千里，孤雲伴一身。水中應見月，草上豈傷春。永日空林下，心將何物親。
題盧十一所居
作者：皇甫冉（唐）

春風來幾日，先入闢疆園。身外無餘事，閑吟晝閉門。
送陸澧郭鄖
作者：皇甫冉（唐）

才見吳洲百草春，已聞燕雁一聲新。秋風何處催年急，偏逐山行水宿人。
山中橫雲
作者：皇甫冉（唐）

湘水風日滿，楚山朝夕空。連峰雖已見，猶念長雲中。
題裴二十一新園
作者：皇甫冉（唐）

東郭訪先生，西郊尋隱路。久為江南客，自有雲陽樹。已得閒園心，不知公府步。開門白日晚，倚杖青山暮。果熟任霜封，籬疏從水度。窮年無牽綴，往事惜淪誤。唯見耦耕人，朝朝自來去。
寄高雲
作者：皇甫冉（唐）

南徐風日好，悵望毗陵道。毗陵有故人，一見恨無因。獨戀青山久，唯令白髮新。每嫌持手板，時見著頭巾。煙景臨寒食，農桑接仲春。家貧仍嗜酒，生事今何有。芳草遍江南，勞心憶攜手。
奉和聖制賜諸州刺史應制以題坐右
作者：張說（唐）

文明遍禹跡，鰥寡達堯心。正在親人守，能令王澤深。朝廷多秀士，熔煉比精金。犀節同分命，熊軒各外臨。聖主賦新詩，穆若聽燻琴。先言教為本，次言則是欽。三時農不奪，午夜犬無侵。願使天宇內，品物遂浮沉。寄情群飛鶴，千里一揚音。共躡華胥夢，龔黃安足尋。
奉和聖制送宇文融安輯戶口應制
作者：張說（唐）

至德臨天下，勞情遍九圍。念茲人去本，蓬轉將何依。外避征戍數，內傷親黨稀。嗟不逢明盛，胡能照隱微。柏臺簡行李，蘭殿錫朝衣。別曲動秋風，恩令生春輝。使出四海安，詔下萬心歸。怍非夔龍佐，徒歌鴻雁飛。
奉和聖制過晉陽宮應制
作者：張說（唐）

太原俗尚武，高皇初奮庸。星軒三晉躔，土樂二堯封。北風遂舉鵬，西河亦上龍。至德起王業，繼明賴人雍。六合啟昌期，再興廣聖蹤。傳呼大駕來，文物如雲從。連營火百里，縱觀人千重。翠華渡汾水，白日崒罕峰。枌榆恩賞洽，桑梓舊情恭。往運感不追，清時惜難逢。詩發尊祖心，頌刊盛德容。願君及春事，回輿綏萬邦。
奉和聖制行次成皋應制
作者：張說（唐）

夏氏階隋亂，自言河朔雄。王師進谷水，兵氣臨山東。前掃成皋陣，卻下洛陽宮。義合帝圖起，威加天宇同。軒臺百年外，虞典一巡中。戰龍思王業，倚馬賦神功。
奉和聖制溫湯對雪應制
作者：張說（唐）

瑞雪帶寒風，寒風入陰管。陰管方凝閉，寒風複淒斷。宮似瑤林匝，庭如月華滿。正賡挾纊詞，非近溫泉暖。
奉和聖制義成校獵喜雪應制
作者：張說（唐）

文教資武功，郊畋閱邦政。不知仁育久，徒看禽獸盛。夜霰氛埃滅，朝日山川淨。綽仗飛走繁，抨弦筋角勁。帝射參神道，龍馳合人性。五豝連一發，百中皆先命。勇爵均萬夫，雄圖羅七聖。星為吉符老，雪作豐年慶。喜聽行獵詩，威神入軍令。
清明日詔宴甯王山池賦得飛字
作者：張說（唐）

今日清明宴，佳境惜芳菲。搖揚花雜下，嬌囀鶯亂飛。綠渚傳歌榜，紅橋度舞旗。和風偏應律，細雨不沾衣。承恩如改火，春去春來歸。
四月十三日詔宴甯王亭子賦得好字
作者：張說（唐）

何許承恩宴，山亭風日好。綠嫩鳴鶴洲，陰穠鬥雞道。果思夏來茂，花嫌春去早。行樂無限時，皇情及芳草。
藥園宴武輅沙將軍賦得洛字
作者：張說（唐）

東第乘餘興，南園宴清洛。文學引鄒枚，歌鐘陳衛霍。風高大夫樹，露下將軍藥。待聞出塞還，丹青上麟閣。
修書院學士奉敕宴梁王宅賦得樹字
作者：張說（唐）

虎殿成鴻業，猿巖題鳳賦。既荷大君恩，還蒙小山遇。秋吹迎弦管，涼雲生竹樹。共惜朱邸歡，無辭洛城暮。
夕宴房主簿舍
作者：張說（唐）

歲晏關雍空，風急河渭冰。薄遊羈物役，微尚愜遠憑。旅館月宿永，閉扃雲思興。伊人美修夜，朋酒惠來稱。交談既清雅，琴吹亦淒凝。不逢君蹇涸，幽意長鬱蒸。
行從方秀川與劉評事文同宿
作者：張說（唐）

方秀美盤遊，頻年降天罕。水共伊川接，山將闕門斷。捧日照恩華，攀雲引疲散。野宿霜入帳，孤衾寒不暖。靜聞宮漏疏，臥視庭月滿。開爐命溫酎，中夜發清管。風送關山長，氣遒星歲短。寓言情思愜，適興真意坦。寰中病羈掛，方外嫌縱誕。願君樂盛時，無嗟帶纕緩。
送郭大夫元振再使吐蕃
作者：張說（唐）

犬戎廢東獻，漢使馳西極。長策問酋渠，猜阻自夷殛。容發徂邊歲，旌裘敝海色。五年一見家，妻子不相識。武庫兵猶動，金方事未息。遠圖待才智，苦節輸筋力。脫刀贈分手，書帶加餐食。知君萬裡侯，立功在異域。
送李侍郎迥秀薛長史季昶同賦得水字
作者：張說（唐）

漢郡接胡庭，幽並對烽壘。旌旗按部曲，文武惟卿士。薛公善籌畫，李相威邊鄙。中冀分兩河，長城各萬裡。藉馬黃花塞，搜兵白狼水。勝敵在安人，為君汗青史。
別平一師
作者：張說（唐）

王子不事俗，高駕眇難追。茅土非屑盼，傾城無樂資。宴坐深林中，三世同一時。皎皎獨往心，不為塵網欺。朅來已複去，今去何來思。回首謝同行，勤會安請期。
送王光庭
作者：張說（唐）

同居洛陽陌，經日懶相求。及爾江湖去，言別悵悠悠。楚雲眇羈翼，海月倦行舟。愛而不可見，徒嗟芳歲流。
新都南亭送郭元振盧崇道
作者：張說（唐）

竹徑女蘿蹊，蓮洲文石堤。靜深人俗斷，尋玩往還迷。碧潭秀初月，素林驚夕棲。褰幌納蟾影，理琴聽猿啼。佳辰改宿昔，勝寄坐睽攜。長懷賞心愛，如玉複如珪。
贈崔公
作者：張說（唐）

我聞西漢日，四老南山幽。長歌紫芝秀，高臥白雲浮。朝野光塵絕，榛蕪年貌秋。一朝驅駟馬，連轡入龍樓。昔遁高皇去，今從太子游。行藏惟聖節，福禍在人謀。卒能匡惠帝，豈不賴留侯。事隨年代遠，名與圖籍留。平生欽淳德，慷慨景前修。蚌蛤伺陰兔，蛟龍望鬥牛。無嗟異飛伏，同氣幸相求。
贈趙公
作者：張說（唐）

湘東股肱守，心與帝鄉期。舟楫中途蹇，風波複來思。嘉我常聯翼，金貂侍玉墀。跡參前馬聖，名綴鬻熊師。寒暑一何速，山川遠間之。寧知洞庭上，獨得平生時。精意微絕簡，從權討妙棋。林壑為予請，紛靄發華滋。流賞忽已散，驚帆杳難追。送君在南浦，侘傺投此詞。
贈趙侍禦
作者：張說（唐）

祿放跡異端，偏荒事同蹇。苟忘風波累，俱會雲壑踐。險式壓西湖，僑廬對南峴。夜樓江月入，朝幌山雲卷。山勢遠濤連，江途斜漢轉。坐嘯予多暇，行吟子獨善。並轡躧郊郭，方舟玩遊演。虛聲萬籟分，水色千里辨。不知岸陰謝，再見春露泫。綠壤發欣顏，華年助蟲篆。上世時難接，古人情可選。泊渚煩為媒，多才怨成褊。長沙鵩作賦，任道可知淺。請從三已心，榮辱兩都遣。
答李伯魚桐竹
作者：張說（唐）

結廬桐竹下，室邇人相深。接垣分竹徑，隔戶共桐陰。落花朝滿岸，明月夜披林。竹有龍鳴管，桐留鳳舞琴。奇聲與高節，非吾誰賞心。
寄姚司馬
作者：張說（唐）

共君春種瓜，本期清夏暑。瓜成人已去，失望將誰語。裛露摘香園，感味懷心許。偶逢西風便，因之寄鄂渚。
代書答姜七崔九
作者：張說（唐）

婀娜金閨樹，離披野田草。雖殊兩地榮，幸共三春好。花殊鳥飛處，葉鏤蟲行道。真心獨感人，惆悵令人老。
代書寄吉十一
作者：張說（唐）

一雁雪上飛，值我衡陽道。口銜離別字，遠寄當歸草。目想春來遲，心驚寒去早。憶鄉乘羽翮，慕侶盈懷抱。零落答故人，將隨江樹老。
代書寄薛四
作者：張說（唐）

孤雁東飛來，寄我紋與素。紋足經三象，素當綜群務。遠見故人心，一言重千金。答之彩毛翰，繼以瑤華音。歲寒眾木改，松柏心常在。
過蜀道山
作者：張說（唐）

我行春三月，山中百花開。披林入峭蒨，攀登陟崔嵬。白雲半峰起，清江出峽來。誰知高深意，緬邈心幽哉。
蜀路二首
作者：張說（唐）

雲埃夜澄廓，山日曉晴鮮。葉落蒼江岸，鴻飛白露天。磷磷含水石，冪冪覆林煙。客心久無緒，秋風殊未然。徭蜀時未改，別家鄉念盈。憶昨出門日，春風發鮮榮。及茲旋轅地，秋風滿路生。昏曉思魏闕，夢寐還秦京。秦京開朱第，魏闕垂紫纓。幽獨玄虛閣，不聞人馬聲。藝業為君重，名位為君輕。玉琴知調苦，寶鏡對膽清。鷹饑常啄腥，鳳饑亦待瓊。於君自有屬，物外豈能輕。
再使蜀道
作者：張說（唐）

眇眇葭萌道，蒼蒼褒斜穀。煙壑爭晦深，雲山共重複。古來風塵子，同眩望鄉目。芸閣有儒生，軺車倦馳逐。青春客岷嶺，白露搖江服。歲月鎮羈孤，山川俄反復。魚遊戀深水，鳥遷戀喬木。如何別親愛，坐去文章國。蟋蟀鳴戶庭，蠨蛸網琴築。
江路憶郡
作者：張說（唐）

霧斂江早明，星翻漢將沒。臥聞峽猿響，起視榜人發。倚棹攀岸筱，憑船弄波月。水宿厭洲渚，晨光屢揮忽。林澤來不窮，煙波去無歇。結思笙竽裡，搖情遊俠窟。年貌不暫留，歡愉及玄發。雲涓戀山海，禽馬懷燕越。自非行役人，安知慕城闕。
過漢南城歎古墳
作者：張說（唐）

舊國多陵墓，荒涼無歲年。洶湧蔽平岡，汨若波濤連。上世千金子，潛臥九重泉。松柏剪無餘，碑記滅罔傳。葬於不毛地，鹹謂楚先賢。事盡情可識，使人心悵然。
至尉氏
作者：張說（唐）

夕次阮公臺，嘯歌臨爽塏。高名安足賴，故物今皆改。吾兄昔茲邑，遺愛稱賢宰。桑中雉未飛，屋上烏猶在。途逢舊甿吏，城有同僚寀。望塵遠見迎，拂館來欣待。慈惠留千室，友于存四海。始知魯衛間，優劣相懸倍。
襄州景空寺題融上人蘭若
作者：張說（唐）

高名出漢陰，禪閣跨香岑。眾山既圍繞，長川複回臨。雲峰曉靈變，風木夜虛吟。碧湫龍池滿，蒼松虎徑深。舊知青巖意，偏入杳冥心。何由侶飛錫，從此脫朝簪。
巡邊在河北作
作者：張說（唐）

撫劍空餘勇，彎弧遂無力。老去事如何，據鞍長歎息。故交索將盡，後進稀相識。獨憐半死心，尚有寒松直。
入海二首
作者：張說（唐）

乘桴入南海，海曠不可臨。茫茫失方面，混混如凝陰。雲山相出沒，天地互浮沉。萬裡無涯際，雲何測廣深。潮波自盈縮，安得會虛心。海上三神山，逍遙集眾仙。靈心豈不同，變化無常全。龍伯如人類，一釣兩鼇連。金臺此淪沒，玉真時播遷。問子勞何事，江上泣經年。隰中生紅草，所美非美然。
相州山池作
作者：張說（唐）

嘗懷謝公詠，山水陶嘉月。及此年事衰，徒看眾花發。觀魚樂何在，聽鳥情都歇。星漢流不停，蓬萊去難越。鄴中秋麥秀，淇上春雲沒。日見塵物空，如何靜心闕。
嶽州作
作者：張說（唐）

夜夢雲闕間，從容簪履列。朝遊洞庭上，緬望京華絕。潦收江未清，火退山更熱。重欷視欲醉，懵滿氣如噎。器留魚鱉腥，衣點蚊虻血。發白思益壯，心玄用彌拙。冠劍日苔蘚，琴書坐廢撤。唯有報恩字，刻意長不滅。
嶽州行郡竹籬
作者：張說（唐）

山郡不溝郭，荒居無翳壅。愛人忠主利，善守閉為勇。苟非小勤瘁，安得期逸寵。版築恐土疏，襄城嫌役重。藩柵聊可固，筠篁近易奉。差池截浦沙，繚繞緣隈壟。矗似長雲亙，森如高戟聳。預絕豺狼憂，知免牛羊恐。閭裡寬矯步，榛叢恣踏踵。始果遊處心，終日成閑拱。
遊洞庭湖湘
作者：張說（唐）

緬邈洞庭岫，蔥蒙水霧色。宛在太湖中，可望不可即。剖竹守窮渚，開門對奇域。城池自縶籠，纓綬為徽纆。靡日不思往，經時始願克。飛棹越溟波，維舟恣攀陟。窈窕入雲步，崎嶇倚松息。巖壇有鶴過，壁字無人識。滴石香乳溜，垂崖靈草植。玩幽輕霧阻，討異忘曛逼。寒沙際水準，霜樹籠煙直。空宮聞莫睹，地道窺難測。此處學金丹，何人生羽翼。誰傳九光要，幾拜三仙職。紫氣徒想像，清潭長眇默。霓裳若有來，覯我雲峰側。
灉湖山寺
作者：張說（唐）

楚老遊山寺，提攜觀畫壁。揚袂指闢支，睩眄相鬥鬩。險哉透撞兒，千金賭一擲。成敗身自受，傍人那歎息。
出湖寄趙冬曦
作者：張說（唐）

西泛平湖盡，參差入亂山。東瞻嶽陽郡，汗漫太虛間。窘步同行樂，遒文互屢看。山戍上雲桂，江亭臨水關。川途倏忽間，風景依如昨。湘浦未賜環，荊門猶主諾。何時與美人，載酒遊宛洛。
嶽陽早霽南樓
作者：張說（唐）

山水佳新霽，南樓玩初旭。夜來枝半紅，雨後洲全綠。四運相終始，萬形紛代續。適臨青草湖，再變黃鶯曲。地穴穿東武，江流下西蜀。歌聞枉渚邅，舞見長沙促。心阻意徒馳，神和生自足。白髮悲上春，知常謝先欲。
嶽陽石門墨山二山相連有禪堂觀天下絕境
作者：張說（唐）

囷輪江上山，近在華容縣。常涉巴丘首，天晴遙可見。佳遊屢前諾，芳月愆幽眷。及此符守移，歡言臨道便。既攜賞心客，複有送行掾。竹徑入陰窅，松蘿上空蒨。草共林一色，雲與峰萬變。探窺石門斷，緣越沙澗轉。兩山勢爭雄，峰巘相顧眄。藥妙靈仙寶，境華巖壑選。清都西淵絕，金地東敞宴。池果接園畦，風煙邇臺殿。高尋去石頂，曠覽天宇遍。千山紛滿目，百川豁對面。騎來雲氣迎，人去鳥聲戀。長揖桃源士，舉世同企羨。
和尹懋秋夜遊灉湖
作者：張說（唐）

坐嘯人事閑，佳遊野情發。山門送落照，湖口升微月。林尋猿狖居，水戲黿鼉穴。朔風吹飛雁，芳草亦雲歇。
五君詠五首：魏齊西元忠
作者：張說（唐）

齊公生人表，迥天聞鶴唳。清論早揣摩，玄心晚超詣。入相廊廟靜，出軍沙漠霽。見深呂祿憂，舉後陳平計。甘心除君惡，足以報先帝。
五君詠五首：蘇許公瑰
作者：張說（唐）

許公信國楨，克美具瞻情。百事資朝問，三章廣世程。處高心不有，臨節自為名。朱戶傳新戟，青松拱舊塋。淒涼丞相府，餘慶在玄成。
五君詠五首：李趙公嶠
作者：張說（唐）

李公實神敏，才華乃天授。睦親何用心，處貴不忘舊。故事遵臺閣，新詩冠宇宙。在人忠所奉，惡我誠將宥。南浦去莫歸，嗟嗟蔑孫秀。
五君詠五首：郭代西元振
作者：張說（唐）

代公舉鵬翼，懸飛摩海霧。志康天地屯，適與雲雷遇。興喪一言決，安危萬心注。大勳書王府，舛命淪江路。勢傾北夏門，哀靡東平樹。
五君詠五首：趙耿公彥昭
作者：張說（唐）

耿公山嶽秀，才傑心亦妙。鷙鳥峻標立，哀玉扣清調。協贊休明啟，恩華日月照。何意瑤臺雲，風吹落江徼。湘流下潯陽，灑淚一投吊。
遊龍山靜勝寺
作者：張說（唐）

每上襄陽樓，遙望龍山樹。鬱茀吐岡嶺，微蒙在煙霧。下車歲已成，飾馬閑餘步。苦霜裛野草，愛日揚江煦。雲對石上塔，風吹松下路。禪室宴三空，神祠同六趣。兒童共戲謔，猿鳥相驚顧。南識桓公臺，北望先賢墓。世上人何在，時聞心不住。但傳無盡燈，可使有情悟。
一柱觀
作者：張說（唐）

舊說江陵觀，初疑神化來。空山結雲閣，綺靡隨風回。奈何任一柱，斯焉容眾材。奇功非長世，今餘草露臺。
登九裡臺是樊姬墓
作者：張說（唐）

楚國所以霸，樊姬有力焉。不懷沈尹祿，誰諳叔敖賢。萬化茫無在，孤墳獨巋然。北分陽臺陌，南識郢城阡。漠漠渚宮樹，蒼蒼雲夢田。登高形勝出，訪古令名傳。自我來符守，因君樹蕙荃。詩書將變俗，絺纊忽彌年。志闡三折後，愁值二毛前。佇立帝京路，遙心寄此篇。
過懷王墓
作者：張說（唐）

咿嚘不可信，以此敗懷王。客死嶢關路，返葬岐江陽。啼狖抱山月，饑狐獵野霜。一聞懷沙事，千載盡悲涼。
聞雨
作者：張說（唐）

多雨絕塵事，寥寥入太玄。城陰疏複合，簷滴斷還連。念我勞造化，從來五十年。誤將心徇物，近得還自然。閒居草木侍，虛室鬼神憐。有時進美酒，有時泛清弦。聲真不世識，心醉豈言詮。
夜坐
作者：張說（唐）

懷哉四壁時，未有五都價。百金誰見許，鬥酒難為貰。落花生芳春，孤月皎清夜。複逢利交客，題戶遙相謝。
山夜聞鐘
作者：張說（唐）

夜臥聞夜鐘，夜靜山更響。霜風吹寒月，窈窕虛中上。前聲既舂容，後聲複晃蕩。聽之如可見，尋之定無像。信知本際空，徒掛生滅想。
冬日見牧牛人擔青草歸
作者：張說（唐）

塞上綿應折，江南草可結。欲持梅嶺花，遠競榆關雪。日月無他照，山川何頓別。苟齊兩地心，天問將安說。
詠鏡
作者：張說（唐）

寶鏡如明月，出自秦宮樣。隱起雙蟠龍，銜珠儼相向。常恐君不察，匣中委清量。積翳掩菱花，虛心蔽塵狀。倘蒙羅袖拂，光生玉臺上。
詠瓢
作者：張說（唐）

美酒酌懸瓢，真淳好相映。蝸房卷墮首，鶴頸抽長柄。雅色素而黃，虛心輕且勁。豈無雕刻者，貴此成天性。
雜詩四首
作者：張說（唐）

抱燻心常焦，舉旆心常搖。天長地自久，歡樂能幾朝。君看西陵樹，歌舞為誰嬌。山閑苦積雨，木落悲時遽。賞心凡幾人，良辰在何處。觸石滿堂侈，灑我終夕慮。客鳥懷主人，銜花未能去。剖珠貴分明，琢玉思堅貞。要君意如此，終始莫相輕。問子青霞意，何事留朱軒。自言心遠俗，未始跡辭喧。過蒙良時幸，側息吏途煩。簪纓非宿好，文史棄前言。夕臥北窗下，夢歸南山園。白雲慚幽谷，清風愧泉源。十年茲賞廢，佳期今複存。掛冠謝朝侶，星駕別君門。默唸群疑起，玄通百慮清。初心滅陽豔，複見湛虛明。悟滅心非盡，求虛見後生。應將無住法，修到不成名。
和張監遊終南
作者：張說（唐）

宿懷終南意，及此語雲峰。夜聞竹澗靜，曉望林嶺重。春煙生古石，時鳥戲幽松。豈無山中賞，但畏心莫從。
古泉驛
作者：張說（唐）

昔聞陳仲子，守義辭三公。身賃妻織屨，樂亦在其中。豈無窮賤苦，羞與傾巧同。長白臨河上，於陵入濟東。我行吊遺跡，感歎古泉空。
河上公
作者：張說（唐）

尊師厭塵去，精魄知何明。形氣不復生，弟子空傷情。濟北神如在，淮南藥未成。共期終莫遂，寥落兩無成。
奉和聖制初入秦川路寒食應制
作者：張說（唐）

上陽柳色喚春歸，臨渭桃花拂水飛。總為朝廷巡幸去，入關正投寒食前，還京遂落清明後。路上天心重豫遊，渭橋南渡花如撲，麥隴青青斷人目。漢家行樹直新豐，今歲隨宜過寒食，明年陪宴作清明。
時樂鳥篇
作者：張說（唐）

舊傳南海出靈禽，時樂名聞不可尋。形貌乍同鸚鵡類，紅茸糅繡好毛衣，清泠謳鴉好言語。內人試取禦衣牽，天情玩訝良無已，察圖果見祥經裡。本持符瑞驗明王，人見嚶嚶報恩鳥，多慚碌碌具官臣。
安樂郡主花燭行
作者：張說（唐）

青宮朱邸翊皇闈，玉葉瓊蕤發紫微。姬姜本來舅甥國，鸞車鳳傳王子來，龍樓月殿天孫出。平臺火樹連上陽，綠輧紺幰紛如霧，節鼓清笳前啟路。城隅靡靡稍東還，商女香車珠結網，天人寶馬玉繁纓。百壺淥酒千斤肉，珊瑚刻盤青玉尊，因之假道入梁園。梁園山竹凝雲漢，別起芙蓉織成帳，金縷鴛鴦兩相向。罽茵飾地承雕履，藹藹綺庭嬪從列，娥娥紅粉扇中開。黃金兩印雙花綬，
離會曲
作者：張說（唐）

何處送客洛橋頭，洛水泛泛中行舟。可憐河樹葉萎蕤，何人送客故人情，故人今夜何處客。
鄴都引
作者：張說（唐）

君不見魏武草創爭天祿，群雄睚眥相馳逐。晝攜壯士破堅陣，夜接詞人賦華屋。都呈繚繞西山陽，鄴傍高塚多貴臣，娥眉fT睩共灰塵。試上銅臺歌舞處，唯有秋風愁殺人。
城南亭作
作者：張說（唐）

珂馬朝歸連萬石，槊門洞啟親迎客。北堂珍重琥珀酒，舊傳比翼侯家舞，新出將雛主第歌。漢家絳灌餘兵氣，誰複遨遊不復歸，閒庭莫畏不芳菲。會待城南春色至，
同趙侍禦幹湖作
作者：張說（唐）

江南湖水咽山川，春江溢入共湖連。氣色紛淪橫罩海，欹帆側柁弄風口，赴險臨深繞灣浦。一灣一浦悵邅回，暑來寒往運洄洑，潭生水落移陵穀。雲間墜翮散泥沙，處處溝洚清源竭，年年舊葦白頭新。天地盈虛尚難保，念君宿昔觀物變，安得躊躕不衰老。
巡邊在河北作
作者：張說（唐）

去年六月西河西，今年六月北河北。沙場磧路何為爾，會待安邊報明主，作頌封山也未遲。
贈崔二安平公樂世詞
作者：張說（唐）

十五紅妝侍綺樓，朝承握槊夜藏鉤。君臣一意金門寵，地濕莓苔生舞袖，江聲怨歎入箜篌。自憐京兆雙眉嫵，
送尹補闕元凱琴歌
作者：張說（唐）

鳳哉鳳哉，啄琅玕，飲瑤池，棲昆侖之山哉。中國有聖人，感和氣，飛來飛來。自歌自舞，先王冊府，明年阿閣梧桐花葉開，群飛鳳歸來，群飛鳳歸來。
送考功武員外學士使嵩山署舍利塔
作者：張說（唐）

懷玉泉，戀仁者，寂滅真心不可見，空留影塔嵩巖下。寶王四海轉千輪，金曇百粒送分身。山中二月娑羅會，雖在神仙蘭省間，常持清淨蓮花葉。來亦好，去亦好，
遙同蔡起居偃松篇
作者：張說（唐）

清都眾木總榮芬，傳道孤松最出群。名接天庭長景色，不借流膏助仙鼎，願將楨幹捧明君。莫比冥靈楚南樹，
與東吳生相遇
作者：韋莊（唐）

十年身事各如萍，白首相逢淚滿纓。老去不知花有態，且對一尊開口笑，未衰應見泰階平。
庭前桃
作者：韋莊（唐）

曾向桃源爛漫遊，也同漁父泛仙舟。皆言洞裡千株好，五陵公子饒春恨，莫引香風上酒樓。
丙辰年鄜州遇寒食城外醉吟五首
作者：韋莊（唐）

滿街楊柳綠絲煙，畫出清明二月天。好是隔簾花樹動，女郎撩亂送鞦韆。雕陰寒食足遊人，金鳳羅衣濕麝燻。腸斷入城芳草路，淡紅香白一群群。開元坡下日初斜，拜掃歸來走鈿車。可惜數株紅豔好，不知今夜落誰家。馬驕風疾玉鞭長，過去唯留一陣香。閑客不須燒破眼，好花皆屬富家郎。雨絲煙柳欲清明，金屋人閑暖鳳笙。永日迢迢無一事，隔街聞築氣球聲。
宜君縣比卜居不遂，留題王秀才別墅二首
作者：韋莊（唐）

本期同此臥林丘，榾柮爐前擁布裘。何事卻騎羸馬去，白雲紅樹不相留。明月嚴霜撲皂貂，羨君高臥正逍遙。門前積雪深三尺，火滿紅爐酒滿瓢。
鄜州留別張員外
作者：韋莊（唐）

江南相送君山下，塞北相逢朔漠中。三楚故人皆是夢，惆悵卻愁明日別，馬嘶山店雨濛濛。
病中聞相府夜宴戲贈集賢盧學士
作者：韋莊（唐）

滿筵紅蠟照香鈿，一夜歌鐘欲沸天。花裡亂飛金錯落，無那兩三新進士，風流長得飲徒憐。
出關
作者：韋莊（唐）

馬嘶煙岸柳陰斜，東去關山路轉賒。到處因循緣嗜酒，正是灞陵春酬綠，仲宣何事獨辭家。
過樊川舊居
作者：韋莊（唐）

卻到樊川訪舊遊，夕陽衰草杜陵秋。應劉去後苔生閣，千桑萬海無人見，橫笛一聲空淚流。
長安舊裡
作者：韋莊（唐）

滿目牆匡春草深，傷時傷事更傷心。車輪馬跡今何在，十二玉樓無處尋。
過渼陂懷舊
作者：韋莊（唐）

辛勤曾寄玉峰前，一別雲溪二十年。三徑荒涼迷竹樹，多少亂離無處問，夕陽吟罷涕潸然。
汧陽間
作者：韋莊（唐）

汧水悠悠去似絣，遠山如畫翠眉橫。僧尋野渡歸吳嶽，牧童何處吹羌笛，一曲梅花出塞聲。
焦崖閣
作者：韋莊（唐）

李白曾歌蜀道難，長聞白日上青天。今朝夜過焦崖閣，始信星河在馬前。
雞公幘
作者：韋莊（唐）

石狀雖如幘，山形可類雞。向風疑欲鬥，帶雨似聞啼。蔓織青籠合，松長翠羽低。不鳴非有意，為怕客奔齊。
奉和聖制燭龍齋祭
作者：張九齡（唐）

上帝臨下，鑒亦有光。孰雲陰騭，惟聖克彰。六月徂暑，蔚兮朝雲，沛然時雨。雨我原田，亦既有年。燭龍煌煌，
奉和聖制喜雨
作者：張九齡（唐）

艱我稼穡，載育載亭。隨物應之，曷聖與靈。謂我何憑，於斯烝人，瞻彼非覬。陰冥倏忽，沛澤鹹洎。何以致之。我後之感。無皋無隰，黍稷黯黯。無卉無木，敷芬黮黤。黃龍勿來，鳴鳥不思。人和年豐，皇心則怡。豈與周宣，
南郊文武出入舒和之樂
作者：張九齡（唐）

祝史辭正，人神慶葉。福以德昭，享以誠接。六變雲備，百禮斯浹。祀事孔明，祚流萬葉。
奉和聖制幸晉陽宮
作者：張九齡（唐）

隋季失天策，萬方罹兇殘。皇祖稱義旗，三靈皆獲安。聖期將申錫，王業成艱難。盜移未改命，曆在終履端。彼汾惟帝鄉，雄都信鬱盤。一月朔巡狩，群後陪清鑾。霸跡在沛庭，舊儀睹漢官。唐風思何深，舜典敷更寬。戶蒙枌榆複，邑爭牛酒歡。緬惟翦商後，豈獨微禹歎。三後既在天，萬年斯不刊。尊祖實我皇，天文皆仰觀。
奉和聖制次成皋先聖擒建德之所
作者：張九齡（唐）

天命誠有集，王業初惟艱。翦商自文祖，夷項在茲山。地識斬蛇處，河臨飲馬間。威加昔運往，澤流今聖還。尊祖頌先烈，賡歌安用攀。紹成即我後，封岱出天關。
奉和聖制賜諸州刺史以題座右
作者：張九齡（唐）

聖人合天德，洪覆在元元。每勞蒼生念，不以黃屋尊。興化俟群辟，擇賢守列藩。得人此為盛，諮嶽今複存。降鑒引君道，殷勤啟政門。容光無不照，有象必為言。成憲知所奉，致理歸其根。肅肅稟玄猷，煌煌戒朱軒。豈徒任遇重，兼爾宴錫繁。載聞勵臣節，持答明主恩。
奉和聖制送十道採訪使及朝集使
作者：張九齡（唐）

三年一上計，萬國趨河洛。課最力已陳，賞延恩複博。垂衣深共理，改瑟其鹹若。首路回竹符，分鑣揚木鐸。戒程有攸往，詔餞無淹泊。昭晰動天文，殷勤在人瘼。持久望茲念，克終期所託。行矣當自強，春耕庶秋獲。
奉和聖制謁玄元皇帝廟齋
作者：張九齡（唐）

興運昔有感，建祠北山巔。雲雷初締構，日月今悠然。紫氣尚蓊鬱，玄元如在焉。迨茲事追遠，輪奐複增鮮。洞府香林處，齋壇清漢邊。吾君乃尊祖，夙駕此留連。樂動人神會，鐘成律度圓。笙歌下鸞鶴，芝朮萃靈仙。曾是福黎庶，豈唯味虛玄。賡歌徒有作，微薄謝昭宣。
巫山高
作者：張九齡（唐）

巫山與天近，煙景長青熒。此中楚王夢，夢得神女靈。神女去已久，雲雨空冥冥。唯有巴猿嘯，哀音不可聽。
和黃門盧監望秦始皇陵
作者：張九齡（唐）

秦帝始求仙，驪山何遽蔔。中年既無效，茲地所宜複。徒役如雷奔，珍怪亦雲蓄。黔首無寄命，赭衣相追逐。人怨神亦怒，身死宗遂覆。土崩失天下，龍鬥入函穀。國為項籍屠，君同華元戮。始掘既由楚，終焚乃因牧。上宰議揚賢，中阿感桓速。一聞過秦論，載懷空杼軸。
酬周判官巡至始興會改秘書少監見貽之作兼呈耿廣州
作者：張九齡（唐）

惟昔遷樂土，迨今已重世。陰慶荷先德，素風慚後裔。唯益梓桑恭，豈稟山川麗。於時初自勉，揆己無兼濟。瘠土資勞力，良書啟矇蔽。一探石室文，再擢金門第。既起南宮草，複掌西掖制。過舉及小人，便蕃在中歲。亞司河海秩，轉牧江湖澨。勿謂符竹輕，但覺涓塵細。一麾尚雲忝，十駕宜求稅。心息已如灰，跡牽且為贅。忽捧天書委，將革海隅弊。朝聞循誠節，夕飲蒙瘴癘。義疾恥無勇，盜憎攻亦銳。葵藿是傾心，豺狼何反噬。履險甘所受，勞賢恧相曳。攬轡但荒服，循陔便私第。嘉慶始獲申，恩華複相繼。無庸我先舉，同事君猶滯。當推奉使績，且結拜親契。更延懷安旨，曾是慮危際。善謀雖若茲，至理焉可替。所仗有神道，況承明主惠。
和吏部李侍郎見示秋夜望月憶諸侍郎之什其卒章有前後行之戲因命僕繼作
作者：張九齡（唐）

清秋發高興，涼月複閑宵。光逐露華滿，情因水鏡搖。同時亦所見，異路無相招。美景向空盡，歡言隨事銷。忽聽金華作，誠如玉律調。南宮尚為後，東觀何其遼。名數雖雲隔，風期幸未遙。今來重餘論，懷此更終朝。
登南嶽事畢謁司馬道士
作者：張九齡（唐）

將命祈靈嶽，回策詣真士。絕跡尋一徑，異香聞數裡。分庭八桂樹，肅容兩童子。入室希把袖，登床願啟齒。誘我棄智訣，迨茲長生理。吸精反自然，煉藥求不死。斯言眇霄漢，顧餘嬰紛滓。相去九牛毛，慚歎知何已。
九月九日登龍山
作者：張九齡（唐）

郡庭常窘束，涼野求昭曠。楚客凜秋時，桓公舊臺上。清明風日好，曆落江山望。極遠何蕭條，中留坐惆悵。東彌夏首闊，西拒荊門壯。夷險雖異時，古今豈殊狀。先賢杳不接，故老猶可訪。投吊傷昔人，揮斤感前匠。自為本疏散，未始忘幽尚。際會非有欲，往來是無妄。為邦複多幸，去國殊遷放。且泛籬下菊，還聆郢中唱。灌園亦何為，於陵乃逃相。
登郡城南樓
作者：張九齡（唐）

閉閣幸無事，登樓聊永日。雲霞千里開，洲渚萬形出。澹澹澄江漫，飛飛度鳥疾。邑人半艫艦，津樹多楓橘。感別時已屢，憑眺情非一。遠懷不我同，孤興與誰悉。平生本單緒，邂逅承優秩。謬忝為邦寄，多慚理人術。駑鉛雖自勉，倉廩素非實。陳力倘無效，謝病從芝朮。
歲初巡屬縣，登高安南樓言懷
作者：張九齡（唐）

山城本孤峻，憑高結層軒。江氣偏宜早，林英粲已繁。餘滋含宿霽，眾妍在朝暾。拂衣釋簿領，伏檻遺紛喧。深俯東溪澳，遠延南山樊。歸雲納前嶺，去鳥投遙村。目盡有餘意，心惻不可諼。朅來彭蠡澤，載經敷淺原。春及但生思，時哉無與言。不才叨過舉，唯力酬明恩。美化猶寂蔑，迅節徒飛奔。雖無成立效，庶以去思論。行複徇孤跡，亦雲吾道存。
秋晚登樓望南江入始興郡路
作者：張九齡（唐）

潦收沙衍出，霜降天宇晶。伏檻一長眺，津途多遠情。思來江山外，望盡煙雲生。滔滔不自辨，役役且何成。我來颯衰鬢，孰雲飄華纓。櫪馬苦蜷局，籠禽念遐徵。歲陰向晼晚，日夕空屏營。物生貴得性，身累由近名。內顧覺今是，追歎何時平。
登古陽雲臺
作者：張九齡（唐）

庭樹日衰颯，風霜未雲已。駕言遣憂思，乘興求相似。楚國茲故都，蘭臺有餘址。傳聞襄王世，仍立巫山祀。方此全盛時，豈無嬋娟子。色荒神女至，魂蕩宮觀啟。蔓草今如積，朝雲為誰起。
與生公尋幽居處
作者：張九齡（唐）

同方久厭俗，相與事遐討。及此雲山去，窅然巖徑好。疑入武陵源，如逢漢陰老。清諧欣有得，幽閒欻盈抱。我本玉階侍，偶訪金仙道。茲焉求蔔築，所過皆神造。歲晚林始敷，日晏崖方杲。不種緣嶺竹，豈植臨潭草。即途可淹留，隨日成黼藻。期為靜者說，曾是終焉保。今為簡書畏，只令歸思浩。
與生公遊石窟山
作者：張九齡（唐）

探秘孰雲遠，忘懷複爾同。日尋高深意，宛是神仙中。躋險構靈室，詭制非人功。潛洞黝無底，殊庭忽似夢。豈如武安鑿，自若茅山通。造物良有寄，嬉遊乃愜衷。猶希咽玉液，從此升雲空。咄咄共攜手，泠然且馭風。
郡舍南有園畦雜樹聊以永日
作者：張九齡（唐）

為郡久無補，越鄉空複深。苟能秉素節，安用叨華簪。卻步園畦裡，追吾野逸心。形骸拘俗吏，光景賴閑林。內訟誠知止，外言猶匪忱。成蹊謝李徑，衛足感葵陰。榮達豈不偉，孤生非所任。江城何寂曆，秋樹亦蕭森。下有北流水，上有南飛禽。我願從歸翼，無然坐自沉。
臨泛東湖
作者：張九齡（唐）

郡庭日休暇，湖曲邀勝踐。樂職在中和，靈心挹上善。乘流坐清曠，舉目眺悠緬。林與西山重，雲因北風卷。晶明畫不逮，陰影鏡無辨。晚秀複芬敷，秋光更遙衍。萬族紛可佳，一遊豈能展。羈孤忝邦牧，顧己非時選。梁公世不容，長孺心亦褊。永念出籠縶，常思退疲蹇。歲徂風露嚴，日恐蘭苕剪。佳辰不可得，良會何其鮮。罷興還江城，閉關聊自遣。
始興南山下有林泉，嘗卜居焉，荊州臥病有懷此地
作者：張九齡（唐）

出處各有在，何者為陸沉。幸無迫賤事，聊可祛迷襟。世路少夷坦，孟門未嶇嶔。多慚入火術，常惕履冰心。一跌不自保，萬全焉可尋。行行念歸路，眇眇惜光陰。浮生如過隙，先達已吾箴。敢忘丘山施，亦雲年病侵。力衰在所養，時謝良不任。但憶舊棲息，願言遂窺臨。雲間日孤秀，山下麵清深。蘿蔦自為幄，風泉何必琴。歸此老吾老，還當日千金。
晨坐齋中偶而成詠
作者：張九齡（唐）

寒露潔秋空，遙山紛在矚。孤頂乍修聳，微雲複相續。人茲賞地偏，鳥亦愛林旭。結念憑幽遠，撫躬曷羈束。仰霄謝逸翰，臨路嗟疲足。徂歲方暌攜，歸心亟躑躅。休閒倘有素，豈負南山曲。
詠史
作者：張九齡（唐）

大德始無頗，中智是所是。居然已不一，況乃務相詭。小道致泥難，巧言因萋毀。穰侯或見遲，蘇生得陰揣。輕既長沙傅，重亦邊郡徙。勢傾不幸然，跡在胡寧爾。滄溟所為大，江漢日來委。灃水雖複清，魚鱉豈遊此。賢哉有小白，仇中有管氏。若人不世生，悠悠多如彼。
龍門旬宴得月字韻
作者：張九齡（唐）

恩華逐芳歲，形勝兼韶月。中席傍魚潭，前山倚龍闕。花迎妙妓至，鳥避仙舟發。宴賞良在茲，再來情不歇。
驪山下逍遙公舊居遊集
作者：張九齡（唐）

君子體清尚，歸處有兼資。雖然經濟日，無忘幽棲時。卜居舊何所，休浣嘗來茲。岑寂罕人至，幽深獲我思。松澗聆遺風，蘭林覽餘滋。往事誠已矣，道存猶可追。遺子後黃金，作歌先紫芝。明德有自來，奕世皆秉彝。豈與磻溪老，崛起周太師。我心希碩人，逮此問元龜。怊悵既懷遠，沉吟亦省私。已雲寵祿過，況在華髮衰。軒蓋有迷複，丘壑無磷緇。感物重所懷，何但止足斯。
雜詩五首
作者：張九齡（唐）

孤桐亦胡為，百尺傍無枝。疏陰不自覆，修幹欲何施。高岡地複迥，弱植風屢吹。凡鳥已相噪，鳳凰安得知。蘿蔦必有託，風霜不能落。酷在蘭將蕙，甘從葵與藿。運命雖為宰，寒暑自回薄。悠悠天地間，委順無不樂。良辰不可遇，心賞更蹉跎。終日塊然坐，有時勞者歌。庭前攬芳蕙，江上託微波。路遠無能達，憂情空複多。湘水吊靈妃，斑竹為情緒。漢水訪遊女，解佩欲誰與。同心不可見，異路空延佇。浦上青楓林，津傍白沙渚。行吟至落日，坐望只愁予。神物亦豈孤，佳期竟何許。木直幾自寇，石堅亦他攻。何言為用薄，而與火膏同。物類有固然，誰能取徑通。纖纖良田草，靡靡唯從風。日夜沐甘澤，春秋等芳叢。生性苟不夭，香臭誰為中。道家貴至柔，儒生何固窮。終始行一意，無乃過愚公。
感遇十二首
作者：張九齡（唐）

蘭葉春葳蕤，桂華秋皎潔。欣欣此生意，自爾為佳節。誰知林棲者，聞風坐相悅。草木有本心，何求美人折。幽林歸獨臥，滯慮洗孤清。持此謝高鳥，因之傳遠情。日夕懷空意，人誰感至精。飛沉理自隔，何所慰吾誠。魚遊樂深池，鳥棲欲高枝。嗟爾蜉蝣羽，薨薨亦何為。有生豈不化，所感奚若斯。神理日微滅，吾心安得知。浩歎楊朱子，徒然泣路岐。孤鴻海上來，池潢不敢顧。側見雙翠鳥，巢在三珠樹。矯矯珍木巔，得無金丸懼。美服患人指，高明逼神惡。今我遊冥冥，弋者何所慕。吳越數千里，夢寐今夕見。形骸非我親，衾枕即鄉縣。化蝶猶不識，川魚安可羨。海上有仙山，歸期覺神變。西日下山隱，北風乘夕流。燕雀感昏旦，簷楹呼匹儔。鴻鵠雖自遠，哀音非所求。貴人棄疵賤，下士嘗殷憂。眾情累外物，恕己忘內修。感歎長如此，使我心悠悠。江南有丹橘，經冬猶綠林。豈伊地氣暖，自有歲寒心。可以薦嘉客，奈何阻重深。運命唯所遇，迴圈不可尋。徒言樹桃李，此木豈無陰。永日徒離憂，臨風懷蹇修。美人何處所，孤客空悠悠。青鳥跂不至，朱鱉誰雲浮。夜分起躑躅，時逝曷淹留。抱影吟中夜，誰聞此歎息。美人適異方，庭樹含幽色。白雲愁不見，滄海飛無翼。鳳凰一朝來，竹花斯可食。漢上有遊女，求思安可得。袖中一劄書，欲寄雙飛翼。冥冥愁不見，耿耿徒緘憶。紫蘭秀空蹊，皓露奪幽色。馨香歲欲晚，感歎情何極。白雲在南山，日暮長太息。我有異鄉憶，宛在雲溶溶。憑此目不覯，要之心所鐘。但欲附高鳥，安敢攀飛龍。至精無感遇，悲惋填心胸。歸來扣寂寞，人願天豈從。閉門跡群化，憑林結所思。嘯歎此寒木，疇昔乃芳蕤。朝陽鳳安在，日暮蟬獨悲。浩思極中夜，深嗟欲待誰。所懷誠已矣，既往不可追。鼎食非吾事，雲仙嘗我期。胡越方杳杳，車馬何遲遲。天壤一何異，幽嘿臥簾帷。
江上遇疾風
作者：張九齡（唐）

疾風江上起，鼓怒揚煙埃。白晝晦如夕，洪濤聲若雷。投林鳥鎩羽，入浦魚曝鰓。瓦飛屋且發，帆快檣已摧。不知天地氣，何為此喧豗。
南陽道中作
作者：張九齡（唐）

登郢屬歲陰，及宛懵所適。複聞東漢主，遺此南都跡。佳氣藹厥初，霸圖紛在昔。茲邦稱貴近，與世嘗燻赫。遭遇感風雲，變衰空草澤。不識鄧公樹，猶傳陰後石。驅馬曆闉闍，荊榛翳阡陌。事去物無象，感來心不懌。懷古對窮秋，興言傷遠客。眇默遵岐路，辛勤弊行役。雲雁號相呼，林麇走自索。顧憶徇書劍，未嘗安枕蓆。豈暇墨突黔，空持遼豕白。迷複期非遠，歸歟賞農隙。
湘中作
作者：張九齡（唐）

湘流繞南嶽，絕目轉青青。懷祿未能已，瞻途屢所經。煙嶼宜春望，林猿莫夜聽。永路日多緒，孤舟天複冥。浮沒從此去，嗟嗟勞我形。
彭蠡湖上
作者：張九齡（唐）

沿涉經大湖，湖流多行泆。決晨趨北渚，逗浦已西日。所適雖淹曠，中流且閒逸。瑰詭良複多，感見乃非一。廬山直陽滸，孤石當陰術。一水雲際飛，數峰湖心出。象類何交糾，形言豈深悉。且知皆自然，高下無相恤。
入廬山仰望瀑布水
作者：張九齡（唐）

絕頂有懸泉，喧喧出煙杪。不知幾時歲，但見無昏曉。閃閃青崖落，鮮鮮白日皎。灑流濕行雲，濺沫驚飛鳥。雷吼何噴薄，箭馳入窈窕。昔聞山下蒙，今乃林巒表。物情有詭激，坤元曷紛矯。默然置此去，變化誰能了。
出為豫章郡途次廬山東巖下
作者：張九齡（唐）

茲山鎮何所，乃在澄湖陰。下有蛟螭伏，上與虹蜺尋。靈仙未始曠，窟宅何其深。雙闕出雲峙，三宮入煙沉。攀崖猶昔境，種杏非舊林。想像終古跡，惆悵獨往心。紛吾嬰世網，數載忝朝簪。孤根自靡託，量力況不任。多謝周身防，常恐橫議侵。豈匪鵷鴻列，惕如泉壑臨。迨茲刺江郡，來此滌塵襟。有趣逢樵客，忘懷狎野禽。棲閑義未果，用拙歡在今。願言答休命，歸事丘中琴。
巡屬縣道中作
作者：張九齡（唐）

春令夙所奉，駕言遵此行。途中卻郡掾，林下招村氓。至邑無紛劇，來人但歡迎。豈伊念邦政，爾實在時清。短才濫符竹，弱歲起柴荊。再入江村道，永懷山藪情。矧逢陽節獻，默聽時禽鳴。跡與素心別，感從幽思盈。流芳日不待，夙志蹇無成。知命且何欲，所圖唯退耕。華簪極身泰，衰鬢慚木榮。苟得不可遂，吾其謝世嬰。
夏日奉使南海在道中作
作者：張九齡（唐）

緬然萬里路，赫曦三伏時。飛走逃深林，流爍恐生疵。行李豈無苦，而我方自怡。肅事誠在公，拜慶遂及私。展力慚淺效，銜恩感深慈。且欲湯火蹈，況無鬼神欺。朝發高山阿，夕濟長江湄。秋瘴甯我毒，夏水胡不夷。信知道存者，但問心所之。呂梁有出入，乃覺非虛詞。
巡按自灕水南行
作者：張九齡（唐）

理棹雖雲遠，飲冰寧有惜。況乃佳山川，怡然傲潭石。奇峰岌前轉，茂樹隈中積。猿鳥聲自呼，風泉氣相激。目因詭容逆，心與清暉滌。紛吾謬執簡，行郡將移檄。即事聊獨歡，素懷豈兼適。悠悠詠靡盬，庶以窮日夕。
使還都湘東作
作者：張九齡（唐）

倉庚昨歸候，陽鳥今去時。感物遽如此，勞生安可思。養真無上格，圖進豈前期。清節往來苦，壯容離別衰。盛明非不遇，弱操自雲私。孤楫清川泊，征衣寒露滋。風朝津樹落，日夕嶺猿悲。牽役而無悔，坐愁只自怡。當須報恩已，終爾謝塵緇。
冬中至玉泉山寺屬窮陰冰閉崖谷無色及仲春行縣復往焉故有此作
作者：張九齡（唐）

靈境信幽絕，芳時重暄妍。再來及茲勝，一遇非無緣。萬木柔可結，千花敷欲然。松間鳴好鳥，竹下流清泉。石壁開精舍，金光照法筵。真空本自寂，假有聊相宣。複此灰心者，仍追巢頂禪。簡書雖有畏，身世亦相捐。
郢城西北有大古冢數十觀其封域多是楚時諸王而年代久遠不復可識唯直西有樊妃冢因後人為植松柏故行路盡知之
作者：張九齡（唐）

蘋藻生南澗，蕙蘭秀中林。嘉名有所在，芳氣無幽深。楚子初逞志，樊妃嘗獻箴。能令更擇士，非直罷從禽。舊國皆湮滅，先王亦莫尋。唯傳賢媛隴，猶結後人心。牢落山川意，蕭疏鬆柏陰。破牆時直上，荒徑或斜侵。惠問終不絕，風流獨至今。千春思窈窕，黃鳥複哀音。
荊州作二首
作者：張九齡（唐）

先達志其大，求意不約文。士伸在知己，已況仕於君。微誠夙所尚，細故不足雲。時來忽易失，事往良難分。顧念凡近姿，焉欲殊常勳。亦以行則是，豈必素有聞。千慮且猶失，萬緒何其紛。進士苟非黨，免相安得群。眾口金可鑠，孤心絲共棼。意忠仗朋信，語勇同敗軍。古劍徒有氣，幽蘭只自燻。高秩向所忝，於義如浮雲。千載一遭遇，往賢所至難。問餘奚為者，無階忽上摶。明聖不世出，翼亮非苟安。崇高自有配，孤陋何足幹。遇恩一時來，竊位三歲寒。誰謂誠不盡，知窮力亦殫。雖至負乘寇，初無挾術鑽。浩蕩出江湖，翻覆如波瀾。心傷不材樹，自念獨飛翰。徇義在匹夫，報恩猶一餐。況乃山海澤，效無毫髮端。內訟已慚沮，積毀今摧殘。胡為複惕息，傷鳥畏虛彈。
在郡秋懷二首
作者：張九齡（唐）

秋風入前林，蕭瑟鳴高枝。寂寞遊子思，寤歎何人知。宦成名不立，志存歲已馳。五十而無聞，古人深所疵。平生去外飾，直道如不羈。未得操割效，忽複寒暑移。物情自古然，身退毀亦隨。悠悠滄江渚，望望白雲涯。露下霜且降，澤中草離披。蘭艾若不分，安用馨香為。庭蕪生白露，歲候感遐心。策蹇慚遠途，巢枝思故林。小人恐致寇，終日如臨深。魚鳥好自逸，池籠安所欽。掛冠東都門，採蕨南山岑。議道誠愧昔，覽分還愜今。憮然憂成老，空爾白頭吟。
忝官二十年盡在內職，及為郡嘗積戀，因賦詩焉
作者：張九齡（唐）

江流去朝宗，晝夜茲不捨。仲尼在川上，子牟存闕下。聖達有由然，孰是無心者。一郡苟能化，百城豈雲寡。愛禮誰為羊，戀主吾猶馬。感初時不載，思奮翼無假。閑宇常自閉，沉心何用寫。攬衣步前庭，登陴臨曠野。白水生迢遞，清風寄瀟灑。願言採芳澤，終朝不盈把。
二弟宰邑南海，見群雁南飛，因成詠以寄
作者：張九齡（唐）

鴻雁自北來，嗷嗷度煙景。常懷稻粱惠，豈憚江山永。小大每相從，羽毛當自整。雙鳧侶晨泛，獨鶴參宵警。為我更南飛，因書至梅嶺。
將發還鄉示諸弟
作者：張九齡（唐）

歲陽亦頹止，林意日蕭摵。雲胡當此時，緬邁複為客。至愛孰能捨，名義來相迫。負德良不貲，輸誠靡所惜。一木逢廈構，纖塵願山益。無力主君恩，寧利客卿璧。去去榮歸養，憮然歎行役。
敘懷二首
作者：張九齡（唐）

弱歲讀群史，抗跡追古人。被褐有懷玉，佩印從負薪。志合豈兄弟，道行無賤貧。孤根亦何賴，感激此為鄰。晚節從卑秩，岐路良非一。既聞持兩端，複見挾三術。木瓜誠有報，玉楮論無實。已矣直躬者，平生壯圖失。去去勿重陳，歸來茹芝朮。
題畫山水障
作者：張九齡（唐）

心累猶不盡，果為物外牽。偶因耳目好，複假丹青妍。嘗抱野間意，而迫區中緣。塵事固已矣，秉意終不遷。良工適我願，妙墨揮巖泉。變化合群有，高深侔自然。置陳北堂上，仿像南山前。靜無戶庭出，行已茲地偏。萱草憂可樹，合歡忿益蠲。所因本微物，況乃憑幽筌。言象會自泯，意色聊自宣。對玩有佳趣，使我心渺綿。
奉和聖制瑞雪篇
作者：張九齡（唐）

萬年春，三朝日，上禦明臺旅庭實。初瑞雪兮霏微，信宿嬋娟飛雪度，能使玉人俱掩嫭。皓皓樓前月初白，匪惟在人利，曾是扶天意。天意豈雲遙，雪下不崇朝。皇情玩無斁，雪委方盈尺。草樹紛早榮，京坻宛先積。君恩誠謂何，歲稔複人和。預數斯箱慶，應如此雪多。朝冕旒兮載悅，想笞笠兮農節。倚瑤琴兮或歌，願以柏梁作，長為柳花詠。
奉和聖制溫泉歌
作者：張九齡（唐）

有時神物待聖人，去後湯還冷，來時樹亦春。今茲十月自東歸，羽旆逶迤上翠微。溫穀蔥蔥佳氣色，漸漬神湯無疾苦，燻歌一曲感人深。
南郊太尉酌獻武舞作凱安之樂
作者：張九齡（唐）

馨香惟後德，明命光天保。肅祀崇聖靈，陳信表黃道。玉戚初蹈厲，金匏既靜好。介福何穰穰，精誠格穹昊。
虛池驛題屏風
作者：宜芬公主（唐）

出嫁辭鄉國，由來此別難。聖恩愁遠道，行路泣相看。沙塞容顏盡，邊隅粉黛殘。妾心何所斷，他日望長安。
嘲陸暢
作者：宋若華（唐）

十二層樓倚翠空，鳳鸞相對立梧桐。雙成走報監門衛，莫使吳歈入漢宮。
奉和禦制麟德殿宴百僚應制
作者：宋若昭（唐）

垂衣臨八極，肅穆四門通。自是無為化，非關輔弼功。修文招隱伏，尚武殄妖兇。德炳韶光熾，恩沾雨露濃。衣冠陪禦宴，禮樂盛朝宗。萬壽稱觴舉，千年信一同。
奉和禦制麟德殿宴百官
作者：宋若憲（唐）

端拱承休命，時清荷聖皇。四聰聞受諫，五服遠朝王。景媚鶯初囀，春殘日更長。命筵多濟濟，盛樂複鏘鏘。酆鎬誰將敵，橫汾未可方。願齊山嶽壽，祉福永無疆。
奉和麟德殿宴百僚應制
作者：鮑君徽（唐）

睿澤先寰海，功成展武韶。戈鋋清外壘，文物盛中朝。聖祚山河固，宸章日月昭。玉筵鸞鵠集，仙管鳳凰調。禦柳新低綠，宮鶯乍囀嬌。願將億兆慶，千祀奉神堯。